## Uredba o izmjenama i dopunama Uredbe o unutarnjem ustrojstvu Ministarstva kulture

### NN 89/2007 (27.8.2007.), Uredba o izmjenama i dopunama Uredbe o unutarnjem ustrojstvu Ministarstva kulture

# VLADA REPUBLIKE HRVATSKE

**2728**

Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 127/2000,59/2001 i 199/2003), Vlada
Republike Hrvatske je na sjednici održanoj 23. kolovoza 2007. godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA KULTURE

Članak 1.

U Uredbi o unutarnjem ustrojstvu Ministarstva kulture (»Narodne novine«, br.
81/2006, 98/2006, 142/2006 i 59/2007), u članku 2. iza podtočke 4.22.
Konzervatorski odjel u Imotskom za područje gradova Imotskog i Vrgorca, te
općina Cista Provo, Šestanovac, Lovreć, Lokvičići, Proložac, Podbablje, Zmijavci,
Runovići i Zagvozd, dodaje se nova podtočka koja glasi:
»4.23. Konzervatorski odjel u Vukovaru za područje Vukovarsko – srijemske
županije«.
Dosadašnja podtočka 4.23. Odjel za arhivsku djelatnost, mijenja se i glasi:
»4.24. Odjel za arhivsku djelatnost«.
Iza podtočke 5.3. Odjel za informacijsko – dokumentacijske poslove kulturne
baštine, dodaje se nova podtočka koja glasi:
»5.4. Odjel za digitalizaciju knjižnične, arhivske i muzejske građe«.

Članak 2.

U članku 6. stavku 2. naziv točke 4.5. – 4.21. Konzervatorski odjeli, mijenja se
i glasi:
»4.5. – 4.23. Konzervatorski odjeli«.
Naziv točke 4.23. Odjel za arhivsku djelatnost, mijenja se i glasi:
»4.24. Odjel za arhivsku djelatnost«.

Članak 3.

U članku 7. iza točke 5.3. Odjel za informacijsko – dokumentacijske poslove
kulturne baštine, dodaje se nova točka koja glasi:
»5.4. Odjel za digitalizaciju knjižnične, arhivske i muzejske građe.
Odjel za digitalizaciju knjižnične, arhivske i muzejske građe obrađuje
prijavnice pristigle na Poziv za javne potrebe u kulturi, prati stanje
digitalizacije navedenih djelatnosti u Republici Hrvatskoj, surađuje sa Vijećem
i Uredom projekta Hrvatska kulturna baština, surađuje sa ostalim odjelima unutar
Uprave za kulturni razvitak i kulturnu politiku i ostalim Upravama unutar
Ministarstva, surađuje sa Središnjim uredom za e-Hrvatsku na provedbi projekta
e-kultura, koordinira rad na portalu Nacionalnog projekta Hrvatska kulturna
baština, promovira digitalizaciju na državnoj i međunarodnoj razini, osobito u
suradnji s Europskom komisijom i njihovim pokrenutim projektom koordinacija na
europskoj razini, te prati mogućnost sudjelovanja u različitim projektima i
pretpristupnim fondovima.«

Članak 4.

U tabelarnom prikazu okvirnog broja državnih službenika i namještenika, mijenja
se okvirni broj državnih službenika i namještenika potrebnih za obavljanje
poslova iz djelokruga Ministarstva.
Novi okvirni broj državnih službenika i namještenika potrebnih za obavljanje
poslova iz djelokruga Ministarstva utvrđuje se u tablici koja je sastavni dio
ove Uredbe, a koja se ne objavljuje u »Narodnim novinama«.

Članak 5.

Ministar kulture uskladit će Pravilnik o unutarnjem redu Ministarstva s
odredbama ove Uredbe u roku od 30 dana od dana njezina stupanja na snagu.

Članak 6.

Ova Uredba stupa na snagu danom objave u »Narodnim novinama«.

Klasa: 023-03/07-01/13
Urbroj: 5030108-07-3
Zagreb, 23. kolovoza 2007.

Predsjednik
**dr. sc. Ivo Sanader**, v. r.

Uredba, NN 89/2007-2728
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)